Roer! - Jana Nortier se gebakte rooi soetrissies | SARIE
Roer! – Jana Nortier se gebakte rooi soetrissies
4 groot rooi soetrissies
seesout en growwe swartpeper
150g mozzarella pearls, goed gedreineer
1. Voorverhit oond tot 190 ºC. Halveer die soetrissies in die lengte en verwyder die sade en binnekant. Plaas op ‘n bakplaat wat uitgevoer is met bakpapier.
2. Sit in elke soetrissie-helfte ‘n basiliekruidblaar en ‘n paar tamaties. Gooi sout en swartpeper oor na smaak en besprinkel met olyfolie.
3. Bak vir 30 – 40 minute of tot die soetrissies sag is, maar steeds hul vorm behou. Haal uit die oond. Sit die mozzarella pearls in. Gooi weer bietjie sout en swartpeper oor. Gooi van die pansappe oor en garneer met nog ‘n basiliekruidblaar.
Sien die Roer!-resep hier
LEES NÓG ’n Fees vir Kersfees: feestelik en sag Koue, diepkant moontlik Chris se voorland | Netwerk24
Koue, diepkant moontlik Chris se voorland
Deur Owen Kock 19 November 2019 14:51
Dié 25-jarige sal volgende naweek sy Pro14-buiging vir die Cheetahs maak in dié span se wedstryd teen die Ospreys in Swansea, Wallis. Dít sal die Cheetahs se laaste kragmeting in die kalenderjaar wees.
Chris Massyn in ’n ligte luim tydens Dinsdag se oefening in Bloemfontein. Foto: Mlungisi Louw
Die verwagting is dat die agtsteman Jasper Wiese Woensdag vir minstens drie weke geskors sal word ná sy rooikaart-oortreding teen die Cardiff Blues.
Massyn het onlangs by die Cheetahs aangesluit met ’n kontrak van twee jaar en sweet die laaste twee weke behoorlik. Hy het vroeër vanjaar nog onder die Cheetahs se nuwe breier, Hawies Fourie, in die Varsitybeker-reeks vir die Maties gespeel.
Fourie kan besluit om Junior Pokomela op agtsteman in te span, wat beteken dat Sias Koen na die beginspan bevorder sal word met Gerhard Olivier as sy flankmaat. Dit kan meebring dat Massyn op die plaasvervangersbank gekies word.
“Ek is baie opgewonde, maar ek moet erken die hitte was nogal kwaai die afgelope tyd. Ons (die spelers wat nie gaan toer het nie) het hard gewerk, so hopelik kry ek binnekort my kans en dan moet ek wys wat ek kan doen,” sê Massyn.
Ek is baie opgewonde, maar ek moet erken die hitte was nogal kwaai die afgelope tyd.
Hy sien ook uit daarna om weer onder Fourie te kan speel, al is dit dié keer op ’n heel ander plek as Stellenbosch waaraan hy gewoond is. Hy sê hy het sedert sy aankoms maklik by die Cheetahs ingeskakel.
“Die ouens het my almal baie welkom laat voel. Hier is gelukkig ’n paar gesigte wat ek darem ken.
“Ek en Rabs (Maxwane, vleuel) het saam by Tuks gespeel, dan is daar Willa (Wimar Arnoldi, haker), wat saam met my by Maties was en ook Burkie (Adriaan Carelse) saam met wie ek vir ’n tydjie by die Boland gespeel het.
“So dit was darem nie vir my heeltemal vreemd of moeilik om in te skakel nie.”
Dit is niks nuuts vir hom om saam met die groot honde te blaf nie, aangesien hy al twee Superrugby-wedstryde vir die Stormers gespeel het.
Ek is gereed. Ek het die afgelope tyd hard gewerk en probeer om ’n paar kilogram aan te sit.
Hy beskou die Pro14-reeks egter as een van die taaiste kompetisies in wêreldrugby en is realisties oor die uitdagings wat op hom wag.
“Ek is gereed. Ek het die afgelope tyd hard gewerk en probeer om ’n paar kilogram aan te sit. Ek verstaan die Pro14 is dalk nie so vinnig soos Superrugby nie, maar baie meer fisiek. Daarom het ek hard gewerk aan my kondisionering.”
Oor die Cheetahs se gemengde welslae tot dusver dié seisoen (drie seges agtereenvolgens, gevolg deur drie nederlae op ’n streep), sê Massyn hy dink ’n kopskuif is nodig en daar moet nie in weersomstandighede oorsee vasgekyk word nie.
“Ek praat totaal as ’n buitestander. Ek dink dis maar ’n kop-storie. Uiteraard moet jy jou wedstrydplan aanpas en dieselfde geld maar as dit hier by die huis is.
“Maar ek voel tog ons vaste fasette het ons ’n bietjie in die steek gelaat, waar ons by die huis baie goed was.”
Hy sê hy voel vir Wiese, wat deur ’n skorsing in die gesig gestaar word, maar dat die een se dood die ander se brood is – met verwysing daarna dat hy nou moontlik vroeër as verwag sy Pro14-buiging kan maak.
Meer oor: Bloemfontein | Chris Massyn | Pro14 | Cheetahs